Päivätiedote sunnuntai 12.7.2015

Sunnuntaina vietettiin sanajumalanpalvelusta seurateltassa. Aarno Haho muistutti seuravieraita rakkauden merkityksestä: raamatun mukaan meidän tulee rakastaa myös vihollisiamme.

Seppo Jokelainen piti lapsille pyhäkoulun, ja seurateltta oli lähes täynnä lapsia ja aikuisia. Jokelainen selitti Jeeskuksen antamaa tehtävää viedä Jumalan sanaa kaikkialle maailmaan.

Lauantain viikkomessun yhteydessä kävi 3900 henkilöä ehtoollisella. Messussa saarnasi Valde Palola, ja Juhani Alaranta toimi liturgina. Illalla seuratelttaan kokoonnuttiin laulamaan Siionin Lauluja ja virsiä.

Sää sunnuntaina oli pilvipoutainen ja tuulinen. Päätösseurat alkavat klo 17.30.